AURORA (artist)

Aurora Aksnes, kjent under artistnavnet AURORA, (født 15. juni 1996 i Stavanger) er en norsk sanger og låtskriver fra Os i Bjørnafjorden kommune. Hun har platekontrakt med Decca Records, Glassnote Records og Petroleum Records.


== Biografi ==

Hun ble i 2014 nominert som årets nykommer i P3 Gull. 6. november 2015 ga hun ut singelen «Half the World Away», som er en coverlåt av en Oasis-sang fra 1994. Singelen nådde ellevteplass på den britiske singlelista. 11. desember 2015 framførte hun tre sanger på Nobels fredspriskonsert på Telenor Arena; «Murder Song (5, 4, 3, 2, 1)», «Half the World Away» og «Runaway». Under Spellemannprisen 2015 ble hun kåret til årets nykommer og fikk dermed Gramostipendet på 250 000 kroner. Hun var også nominert under klassen årets låt for «Running with the Wolves».
Sangen hennes «Conqueror» var med i det populære videospillet FIFA 16. I januar 2016 ble hun av Rolling Stone listet som én av ti nye artister man bør kjenne til.Den 11. mars 2016 ble debutalbumet hennes, All My Demons Greeting Me as a Friend, utgitt. For albumet vant hun Spellemannprisen 2016 i klassen Popsolist, og vant i tillegg klassen Årets musikkvideo for videoen «I Went Too Far» regissert av Arni & Kinski. Albumet var dessuten nominert til årets album.
Hun ble nominert til Spellemannprisen 2018 i klassen Årets musikkvideo for videoen «Queendom», regissert av Kinga Burza.Auroras andre studioalbum, Infections Of A Different Kind (Step 1), ble utgitt 28. september 2018 og var planlagt som del én av en serie. Det andre albumet i serien, A Different Kind of Human (Step 2), ble utgitt 7. juni 2019.I november 2019 ble filmmusikken til Disneys animasjonsfilm Frost 2 utgitt, der Aurora deltar med bakgrunnsvokal på låten «Into the Unknown». Hun står også for stemmen til The Voice i filmen. Låten synges av stemmeskuespiller Idina Menzel. I den norske versjonen av filmen er låten oversatt til «I ukjent land» og synges av Lisa Stokke. Oscarakademiet kunngjorde 20. januar 2020 at låten er nominert i kategorien Beste originalmusikk. Den 23. januar 2020 ble det kjent at at Aurora og Idina Menzel skulle fremføre låten under den 92. Oscar-utdelingen 9. februar 2020. Etter opptredenen på prisseremonien fikk Aurora gode tilbakemeldinger fra internasjonal presse. Under Spellemannprisen 2021 vant hun klassen for årets internasjonale suksess og under P3 Gull 2022 vant hun P3-prisen.


== Diskografi ==


=== Album ===
All My Demons Greeting Me as a Friend (2016)
Infections of a Different Kind (Step 1) (2018)
A Different Kind of Human (Step 2) (2019)
The Gods We Can Touch (2022)


=== EP-er ===
Running with the Wolves (2015)


=== Singler ===

«Puppet» (2012)
«Awakening» (2013)
«Under Stars» (2014)
«Runaway» (2015)
«Running with the Wolves» (2016)
«Murder Song (5, 4, 3, 2, 1)» (2015)
«Half the World Away» (2015)
«Conqueror» (2016)
«Warrior» (2016)
«Queendom» (2018)
«Forgotten Love» (2018)
«Animal» (2019)
«The Seed» (2019)
«The River» (2019)
«A Different Kind of Human» (2019)
«Apple Tree» (2019)
«Exist for Love» (2020)
«Cure for Me» (2021)
«Giving In to the Love» (2021)
«Heathens» (2021)
«A Dangerous Thing» (Petroleum Records, 2022)


=== Fjernsyn ===


== Utmerkelser og nominasjoner ==


== Referanser ==


== Eksterne lenker ==
(en) Offisielt nettsted 
(en) Aurora Aksnes – kategori av bilder, video eller lyd på Commons 
(en) AURORA på Internet Movie Database 
(en) AURORA hos The Movie Database 
(en) AURORA på Apple Music 
(en) AURORA på Discogs 
(en) AURORA på Discogs 
(en) AURORA på MusicBrainz 
(en) AURORA på SoundCloud 
(en) AURORA på SoundCloud 
(en) AURORA på Spotify 
(en) AURORA på Songkick 
(en) AURORA på Last.fm 
(en) AURORA på Genius — sangtekster 
(en) AURORA på Twitter 
(en) AURORA på Facebook 
(en) AURORA på Instagram 
(en) AURORA på YouTube 
(en) AURORA på TikTok